KLASA: 007-04/23-03/4

URBROJ: 2189-71-01/1-23-7

Slatina, 21. ožujka 2023. godine.

**ZAPISNIK**

sa 17. sjednice Školskog odbora održane 21. ožujka 2023. godine u 15:00 sati, u prostorijama Glazbene škole Milka Kelemena.

Prisutni:

* ***iz reda radnika:***
* Martina Tepeš
* ***iz reda učitelja:***
* Josip Jagušić
* Robert Čavlović
* ***iz reda osnivača:***
* Tamara Palčić
* ***iz reda roditelja:***

Nisu prisutni:

* ***iz reda radnika:***
* ***iz reda učitelja:***
* ***iz reda osnivača:***
* Krunoslav Šarabok, opravdano
* Damir Jakšić, opravdano
* ***iz reda roditelja:***
* Ružica Milaščević, opravdano

Ostali prisutni:

1. Antonio Brzica – ravnatelj

2. Hrvoje Selenić – tajnik, u svojstvu zapisničara

Za sjednicu se predlaže sljedeći dnevni red:

1. Usvajanje zapisnika sa 16. sjednice Školskog odbora.

2. Suglasnost za zapošljavanje na temelju natječajnog postupka za radna mjesta.

3. Isplata jubilarne nagrade Draženu Kovačeviću za 15 godina neprekinutog rada.

4. Usvajanje Protokola o postupanju u slučaju nasilja u školi.

5. Prijedlog Odluke o iznosu participacije za obrazovanje učenika za školsku godinu 2023./2024.

6. Razno.

Predsjednica je pitala članove Školskog odbora slažu li se predloženim dnevnim redom te ga dala na glasanje.

Jednoglasno je prihvaćen dnevni red.

1. **Usvajanje zapisnika sa 16. sjednice Školskog odbora**

Zapisnik sa 16. sjednice Školskog odbora dostavljeni su zajedno sa pozivom na 17. sjednicu, te nije bilo primjedbi na iste.

Zapisnik je jednoglasno prihvaćen.

2. **Suglasnost za zapošljavanje na temelju natječajnog postupka za radna mjesta**

Tajnik je pročitao tekst natječaja koji je objavljen 7. ožujka 2023. godine za radna mjesta u Glazbenoj školi Milka Kelemena. Nakon toga, tajnik je iznio tijek natječajnog postupka, broj prijavljenih kandidata kao i odluke koje je donijelo Povjerenstvo za procjenu i vrednovanje kandidata za zapošljavanje.

Ravnatelj je zatražio suglasnost za zapošljavanje, a Školski odbor ju je dao.

KLASA: 007-04/23-03/4

URBROJ: 2189-71-01/1-23-3

Slatina, 21. ožujka 2023. godine.

Na temelju članka 114. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.), članka 15. Pravilnika o radu Glazbene škole Milka Kelemena, a nakon provedenog natječajnog postupka prema Pravilniku o načinu i postupku zapošljavanja Glazbene škole Milka Kelemena (KLASA: 012-04/19-01/2 URBROJ: 2189-71-01/1-19-1 od 21.veljače 2020.), Školski odbor na 17. sjednici održanoj 21. ožujka 2023. godine, donosi

**Odluku o davanja prethodne suglasnosti ravnatelju za zasnivanje radnog odnosa**

Članak 1.

Temeljem provedenog natječajnog postupka za radna mjesta učitelja od 7. ožujka 2023. godine objavljenog na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Glazbene škole Milka Kelemena, Školski odbor Glazbene škole Milka Kelemena na 17. sjednici održanoj 21. ožujka 2023. godine, daje suglasnost za zapošljavanje:

- na radno mjesto učitelja/ice flaute, na određeno vrijeme, nepuno radno vrijeme (20 sati tjedno) u matičnoj školi, PO Orahovica i PO Voćin, za Mirtu Ostrošić iz Slatine, SSS,

- na radno mjesto učitelja/ice gitare, na određeno vrijeme, puno radno vrijeme u matičnoj školi i PO Orahovica, za Alena Vlašičeka iz Virovitice, SSS,

- na radno mjesto učitelja/ice harmonike, na određeno vrijeme, puno radno vrijeme u PO Orahovica i PO Voćin, za Silvia Gumbarevića iz Slatine, VSS,

- na radno mjesto učitelja/ice klavira, na određeno vrijeme, nepuno radno vrijeme (20 sati tjedno) u PO Orahovica, za Marina Vučkovića iz Đakova, VSS,

- na radno mjesto učitelja/ice klavira, na određeno vrijeme, nepuno radno vrijeme (20 sati tjedno) u PO Voćin, za Barbaru Togonal iz Vukovara, VŠS,

- na radno mjesto učitelja/ice klavira, određeno vrijeme, puno radno vrijeme, u matičnoj školi i PO Orahovica, za Maria Novakovića iz Slatine, SSS,

- na radno mjesto učitelja/ice saksofona, na određeno vrijeme, nepuno radno vrijeme (22,5 sati tjedno), u matičnoj školi i PO Orahovica, za Veroniku Brzicu iz Nove Bukovice, SSS,

- na radno mjesto učitelja/ice trube, na određeno vrijeme, nepuno radno vrijeme (10 sati tjedno), u matičnoj školi, za Jelenu Škvorc iz Slatine, VSS

Članak 2.

Odluka stupa na snagu danom donošenja.

PREDSJEDNICA ŠKOLSKOG ODBORA

Martina Tepeš, mag. mus.

3. **Isplata jubilarne nagrade Draženu Kovačeviću za 15 godina neprekinutog rada**

Ravnatelj škole obrazložio je propust škole da radniku Draženu Kovačeviću isplati jubilarnu nagradu za 15 godina neprekinutog rada u javnim službama. Kako bi se izbjegle daljnje neugodnosti, a istovremeno omogućilo radniku ostvariravnje zajamčenih prava, ravnatelj iznosi zahtjev za isplatom jubilarne nagrade iz vlastitih sredstava škole:

1. Draženu Kovačeviću, jubilarna nagrada za 15 godina neprekinutog rada u javnim službama: 258,35 € (slovima: tristopedesetosam eura i tridesetpet centi)

Zahtjev je jednoglasno prihvaćen.

KLASA: 007-04/23-03/4

URBROJ: 2189-71-01/1-23-4

Slatina, 21. ožujka 2023. godine.

Na temelju članka 52. Statuta Glazbene škole Milka Kelemena i Izmjena i dopuna Statuta Glazbene škole Milka Kelemena, Školski odbor na 17. sjednici održanoj 21. ožujka 2023.. godine, donosi

**Odluku o isplati jubilarne nagrade za 15 godina neprekinutog rada**

Članak 1.

Radnik Glazbene škole Milka Kelemena (dalje: Škola) Dražen Kovačević, OIB: 94557727789 (dalje: Radnik) zaposlen je u Školi na radnom mjestu učitelja solfeggia i voditelja područnog odjela od 18. rujna 2009. godine.

Članak 2.

Radnik je dana 10. rujna 2016. godine ostvario pravo na jubilarnu nagradu za 15 godina neprekidnog rada u sustavu obrazovanja.

Članak 3.

Nenamjernim propustom Glazbene škole Milka Kelemena Radnik je ostao uskraćen za isplatu jubilarne nagrade u povodu 15 godina neprekidnog rada u sustavu obrazovanja te je u povodu Radnikova prava nastupila zastara potraživanja materijalnog primitka od nadležnog ministarstva.

Članak 4.

Škola se obvezuje isplatiti Radniku jubilarnu nagradu za 15 godina neprekidnog rada u sustavu obrazovanja iz vlastitih sredstava.

PREDSJEDNICA ŠKOLSKOG ODBORA

Martina Tepeš, mag. mus.

DOSTAVITI:

1. Radniku, osobno,
2. Osobnom dosjeu Radnika,
3. Računovodstvu,
4. Pismohrani.

4. **Usvajanje Protokola o postupanju u slučaju nasilja u školi**

Ravnatelj iznosi težnju škole za usvajanjem propisa kojim bi se reguliralo postupanje u slučaju nasilja u školi. S obzirom na navedeno, ravnatelj upoznaje prisutne s nacrtom Protokola o postupanju u slučaju nasilja u školi. Nakon upoznavanja s nacrtom, ravnatelj daje na usvajanje Protokol o postupanju u slučaju nasilja u školi.

Protokol o pustupanju u slučaju nasilja je jednoglasno usvojen.

KLASA: 007-04/23-03/4

URBROJ: 2189-71-01/1-23-5

Slatina, 21. ožujka 2023. godine.

Na temelju članka 52. Statuta Glazbene škole Milka Kelemena i Izmjena i dopuna Statuta, Školski odbor, na prijedlog ravnatelja, na 17. sjednici održanoj 21. ožujka 2023. godine, donosi

**Odluku o usvajanju Protokola o postupanju u slučaju nasilja u školi**

Članak 1.

Školski odbor Glazbene škole Milka Kelemena jednoglasno prihvaća Protokol o postupanju u slučaju nasilja u školi.

Članak 2.

Odluka stupa na snagu danom donošenja.

PREDSJEDNICA ŠKOLSKOG ODBORA

Martina Tepeš, mag. mus.

1. **Prijedlog Odluke o iznosu participacije za obrazovanje učenika za školsku godinu 2023./2024**

Predsjednica Martina Tepeš je pročitala Prijedlog Odluke o iznosu participacije za obrazovanje učenika za školsku godinu 2023./2024. koja je sastavnim dijelom ovog zapisnika.

Nakon toga, predsjednica je dala članovima Školskog odbora prijedlog Odluke na usvajanje, te je prijedlog jednoglasno usvojen.

KLASA: 007-04/23-03/4

URBROJ: 2189-71-01/1-23-6

Slatina, 21. ožujka 2023. godine.

Na temelju članka 24. Zakona o umjetničkom obrazovanju („Narodne novine“, broj 130/11) Školski odbor na 17. sjednici održanoj 21. ožujka 2023. godine donosi

 **Prijedlog Odluke o iznosu participacije za obrazovanje učenika za školsku godinu 2023./2024.**

Članak 1.

Participacija zakonskih zastupnika za obrazovanje učenika u umjetničkim programima Škole u školskoj godini 2023./2024. godine iznosi:

1. za učenike od prvog do šestog razreda 172,53 € godišnje, odnosno 17,25 € mjesečno,
2. za polaznike početničkog solfeggia 8,63 € mjesečno,
3. za polaznike glazbene igraonice 8,63 € mjesečno.

Članak 2.

Olakšicu za plaćanje participacije imaju roditelji/skrbnici u tekućoj školskoj godini za drugo i svako sljedeće dijete koje je upisano kao redovni učenik Škole (odnosi se na učenike 1 -6. razreda osnovne škole).

Zakonski zastupnici koji imaju dvoje ili više djece koja pohađaju Glazbenu školu Milka Kelemena ostvaruju popust od 50% na iznos školarine za drugo ili svako daljnje dijete.

Za ostvarivanje prava zakonski zastupnici su dužni obavijestiti računovodstvo Škole.

Članak 3.

Participacija se uplaćuje u razdoblju trajanja nastavne godine od mjeseca rujna do lipnja.

Zakonski zastupnici su obvezni u cijelosti podmiriti ugovorenu participaciju do kraja nastavne godine.

Zakonski zastupnici su obvezni u cijelosti podmiriti ugovorenu godišnju participaciju i u slučaju ispisa djeteta tijekom školske godine, osim u slučaju odluke Školskog odbora o oslobođenju od plaćanja dijela participacije.

Članak 4.

Temeljem ove Odluke ravnatelj Škole će na početku školske godine 2023./2024., sklopiti sa zakonskim zastupnicima učenika Ugovor o participaciji, kojim će se utvrditi pripadajući iznos participacije te prava i obveze učenika i Škole.

Članak 5.

Ova Odluka stupa na snagu danom donošenja, a primjenjuje se od početka školske godine 2023./2024.

PREDSJEDNICA ŠKOLSKOG ODBORA

Martina Tepeš, mag. mus.

6. **Razno**

Nije bilo dodatnih prijedloga i pitanja.

Predsjednica Martina Tepeš zaključuje sjednicu Školskog odbora u 16:00 sati.

PREDSJEDNICA ŠKOLSKOG ODBOR

Martina Tepeš, mag. mus.